PIB Headquarters
कोविड-19 पर पीआईबी का बुलेटिन
|
|
· भारत में दैनिक नए मामले 1.27 लाख पहुंचे, जो पिछले 54 दिनों में सबसे कम है;नये मामलों में गिरावट का रुझान बरकरार।
· लगातार 19वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा।
· साप्ताहिक पॉजिटिविटी रेट इस समय 8.64 प्रतिशत, दैनिक पॉजिटिविटी रेट गिरकर 6.62 प्रतिशत हुआ, लगातार आठवें दिन 10 प्रतिशत से कम।
· जांच की क्षमता में काफी वृद्धि – अब तक कुल 34.67 करोड़ जांच की गयी।
· राष्ट्रव्यापी टीकाकरण अभियान के तहत अब तक लोगों को टीके की 21.6 करोड़ खुराक दी गयीं।
#Unite2FightCorona
#IndiaFightsCorona
पत्र सूचना कार्यालय
सूचना और प्रसारण मंत्रालय
भारत सरकार
कोविड-19 पर अपडेट
- भारत में दैनिक नए मामले 1.27 लाख पहुंचे, जो पिछले 54 दिनों में सबसे कम है;नये मामलों में गिरावट का रुझान बरकरार।
- सक्रिय मामले और घटकर 18,95,520 हुए; 43 दिनों के बाद 20 लाख से कम हुए।
- पिछले 24 घंटे में सक्रिय मामलों में 1,30,572 की कमी आयी।
- पिछले 24 घंटे में बीमारी से 2,55,287 लोग स्वस्थ हुए।
- लगातार 19वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा।
- रिकवरी रेट का बढ़ना जारी, आज यह 92.09 प्रतिशत रही।
- साप्ताहिक पॉजिटिविटी रेट इस समय 8.64 प्रतिशत, दैनिक पॉजिटिविटी रेट गिरकर 6.62 प्रतिशत हुआ, लगातार आठवें दिन 10 प्रतिशत से कम।
- जांच की क्षमता में काफी वृद्धि – अब तक कुल 34.67 करोड़ जांच की गयी।
- राष्ट्रव्यापी टीकाकरण अभियान के तहत अब तक लोगों को टीके की 21.6 करोड़ खुराक दी गयीं।
ज्यादा जानकारी के लिए: https://pib.gov.in/PressReleasePage.aspx?PRID=1723355
राज्यों/केंद्र शासित प्रदेशों को टीके की 23 करोड़ से अधिक खुराक प्रदान की गयी
भारत सरकार ने अब तक राज्यों/केंद्र शासित प्रदेशों को कोविड टीके की 23 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  21,51,48,659 खुराक  है।
राज्यों/केंद्रशासित प्रदेशों के पास अब भी टीके की 1.57 करोड़ से ज्यादा  खुराक उपलब्ध हैं जिन्हें दिया जाना बाकी है।
ज्यादा जानकारी के लिए: https://pib.gov.in/PressReleasePage.aspx?PRID=1723362
'प्रधानमंत्री गरीब कल्याण पैकेज  के तहत: कोविड-19 से लड़ने वाले स्वास्थ्य कर्मियों के लिए बीमा योजना, प्रक्रिया को सुचारू बनाने के लिए बीमा दावों के निपटारे की एक नई प्रणाली शुरू की गई
'प्रधानमंत्री गरीब कल्याण पैकेज  कोविड-19 से लड़ने वाले स्वास्थ्य कार्यकर्मियों के लिए बीमा योजना' को 30 मार्च, 2020 को शुरू किया गया था। इस योजना को शुरूआत में 90 दिनों की अवधि के लिए 50 लाख रुपये का व्यापक व्यक्तिगत दुर्घटना कवर प्रदान करने के लिए शुरू किया गया था। इसके लाभार्थियों में सामुदायिक स्वास्थ्यकर्मी और निजी स्वास्थ्यकर्मी सहित सभी स्वास्थ्य सेवा प्रदाताओं को शामिल किया गया। सरकार ने इस योजना को कोविड मरीजों की देखभाल के लिए व उन लोगों के लिए तैयार किया जो कोविड-19 मरीजों के सीधे संपर्क में आए हैं और उन्हें इससे प्रभावित होने का खतरा था। यह योजना न्यू इंडिया एश्योरेंस कंपनी  की बीमा पॉलिसी के जरिए कार्यान्वित की जा रही है। अब तक बीमा पॉलिसी को दो बार बढ़ाया जा चुका है।
राज्य और अन्य हितधारक इस मामले को उठा रहे थे कि बीमा दावों के निपटारे में देरी हो रही है। इस देरी को कम करने और बीमा दावों के निपटारे को सुचारू और सरल बनाने को लेकर दावों के अनुमोदन के लिए एक नई प्रणाली शुरू करने का निर्णय लिया गया है, जिसके अनुसार जिला अधिकारी के स्तर पर राज्य सरकारें यथासंभव तत्परता से काम करेंगी।
ज्यादा जानकारी के लिए: https://pib.gov.in/PressReleasePage.aspx?PRID=1723481
सरकार के घरेलू उत्पादन बढ़ाने के प्रयासों से कोविड-19 के उपचार में काम आने वाली दवाओं की आपूर्ति-मांग में संतुलन सुनिश्चित हुआ
केन्द्रीय मंत्री श्री डी. वी. सदानंद गौड़ा ने आज कहा कि सरकार के निरंतर घरेलू उत्पादन बढ़ाने के प्रयासों के चलते देश भर में कोविड उपचार में काम आने वाली दवाओं की आपूर्ति-मांग में संतुलन कायम हो गया है।
केन्द्रीय मंत्री ने बताया कि 21 अप्रैल से 30 मई, 2021 के बीच राज्यों, केन्द्र शासित प्रदेशों और केंद्रीय संस्थानों को रेमडेसिविर के 98.87 लाख इंजेक्शन आवंटित किए गए हैं। मांग की तुलना में पर्याप्त आपूर्ति के लिए रेमडेसिविर के उत्पादन को 10 गुना बढ़ा दिया गया है। उन्होंने कहा कि उत्पादन बढ़ने के साथ, हम जून के अंत तक 91 लाख इंजेक्शनों की आपूर्ति की योजना बना रहे हैं। उन्होंने जानकारी दी कि सिप्ला ने 25 अप्रैल से 30 मई, 2021 तक टोसिलिजुमैब के 400 एमजी के 11,000 इंजेक्शन और 80 एमजी के 50,000 इंजेक्शन आयात किए हैं। इसके अलावा, एमओएचएफडब्ल्यू को मई में 400 एमजी के 1002 इंजेक्शन और 80 एमजी के 50,024 इंजेक्शन दान के रूप में प्राप्त हुए हैं। उन्होंने कहा कि 80 एमजी के 20,000 इंजेक्शन और 200 एमजी के 1,000 इंजेक्शन जून में पहुंचने की संभावना है।
श्री गौड़ा ने बताया कि एम्फोटेरिसिन बी के लगभग 2,70,060 इंजेक्शन 11 मई से 30 मई, 2021 के बीच राज्यों/केन्द्र शासित प्रदेशों और केन्द्रीय संस्थानों को आवंटित कर दिए गए हैं। इसके अलावा विनिर्माता कंपनियों द्वारा बनाए गए 81,651 इंजेक्शनों की आपूर्ति मई के पहले सप्ताह में राज्यों को की गई थी।
ज्यादा जानकारी के लिए: https://pib.gov.in/PressReleasePage.aspx?PRID=1723485
ऑक्सीजन एक्सप्रेस से दक्षिणी राज्य आंध्र प्रदेश, तमिलनाडु, कर्नाटक और तेलंगाना प्रत्येक को 2000 एमटी से अधिक तरल मेडिकल ऑक्सीजन मिली, असम को चौथी ऑक्सीजन एक्सप्रेस से 80 एमटी तरल मेडिकल ऑक्सीजन मिली
भारतीय रेल ने देश के विभिन्न राज्यों में तरल मेडिकल ऑक्सीजन  पहुंचाने का काम जारी रखा है। भारतीय रेल द्वारा अभी तक देश के विभिन्न राज्यों में 1357 से अधिक टैंकरों में 22916 मीट्रिक टन से अधिक तरल मेडिकल ऑक्सीजन  पहुंचाई गई है।
उल्लेखनीय है कि 334 ऑक्सीजन एक्सप्रेस गाड़ियों ने अपनी यात्रा पूरी कर विभिन्न राज्यों को सहायता पहुंचाई है।
दक्षिणी राज्य आंध्र प्रदेश, तमिलनाडु, कर्नाटक और तेलंगाना प्रत्येक को 2000 एमटी से अधिक एलएमओ मिली है।
असम में 4 टैंकरों में 80 एमटी तरल मेडिकल ऑक्सीजन से भरी चौथी ऑक्सीजन एक्सप्रेस गाड़ी पहुंची।
ऑक्सीजन एक्सप्रेस ने 38 दिन पहले 24 अप्रैल को महाराष्ट्र में 126 एमटी तरल मेडिकल ऑक्सीजन की डिलीवरी करने के साथ अपना काम प्रारंभ किया था।
ज्यादा जानकारी के लिए: https://pib.gov.in/PressReleasePage.aspx?PRID=1723455
केंद्रीय मंत्री डॉ. जितेंद्र सिंह ने कहा कोविड महामारी की वर्तमान स्थिति देखते हुए फ्लेक्सी  अटेंडेंस विकल्प को 15 जून तक बढ़ा दिया गया है
कार्मिक एवं प्रशिक्षण विभाग  के वरिष्ठ अधिकारियों की बैठक की अध्यक्षता करते हुए, केंद्रीय राज्य मंत्री  पूर्वोत्तर क्षेत्र विकास , प्रधानमंत्री कार्यालय में राज्य मंत्री, कार्मिक, लोक शिकायत, पेंशन, परमाणु ऊर्जा और अंतरिक्ष मंत्री, डॉ. जितेंद्र सिंह ने कहा कि कोविड महामारी की वर्तमान स्थिति देखते हुए फ्लेक्सी  अटेंडेंस के विकल्प को 15 जून तक बढ़ा दिया गया है।
यह कार्यालयों में फ्लेक्सी अटेंडेंस का प्रावधान करने वाले पहले आदेश की निरंतरता है। इससे पहले, कार्यालयों में 50 प्रतिशत उपस्थिति के पैटर्न पर कार्य होने की उम्मीद थी।
ज्यादा जानकारी के लिए: https://pib.gov.in/PressReleasePage.aspx?PRID=1723505
श्री धर्मेंद्र प्रधान ने ओडिशा के अंगुल स्थित जेएसपीएल में 270 बिस्तरों वाले ऑक्सीजन युक्त कोविड केयर सेंटर का उद्घाटन किया
पेट्रोलियम एवं प्राकृतिक गैस और इस्पात मंत्री श्री धर्मेंद्र प्रधान ने आज ओडिशा के स्वास्थ्य एवं परिवार कल्याण मंत्री श्री नबा किशोर दास और जेएसपीएल के चेयरमैन श्री नवीन जिंदल की मौजूदगी में अंगुल स्थित जिंदल स्टील एंड पॉवर लिमिटेड  प्लांट में कोविड केयर सेंटर का उद्घाटन किया। इस अवसर पर सम्बलपुर के सांसद श्री नितेश गंगा देब, छेदीपाड़ा के विधायक श्री सुसांत कुमार बहेरा समेत राज्य सरकार और जेएसपीएल के अधिकारीगण मौजूद थे।
ज्यादा जानकारी के लिए: https://pib.gov.in/PressReleasePage.aspx?PRID=1723500
सीएसआईआर-सीएमईआरआई, एमएसएमई विकास संस्थान इंदौर, भारतीय चिकित्सा संघ और लघु उद्योग भारती ऑक्सीजन समृद्ध भारत के लिए एमएसएमई को सशक्त बनाने पर एकमत हुए
ऑक्सीजन समृद्ध भारत के लिए सूक्ष्म लघु और मध्यम उद्यमों  को सशक्त बनाने के प्रयासों की ओर कदम बढ़ाते हुए एमएमएमई विकास संस्थान इंदौर ने लघु उद्योग भारती मध्य प्रदेश, भारतीय चिकित्सा संघ मध्य प्रदेश और समावेशी विकास प्रतिष्ठान के सहयोग से ‘ऑक्सीजन संवर्धन इकाई-भारतीय सूक्ष्म, लघु एवं मध्यम उद्यमों के लिए अवसर व संभावनाएं’ विषय पर एक वेबिनार आयोजित किया। वेबिनार में दुर्गापुर स्थित वैज्ञानिक तथा औद्योगिक अनुसंधान परिषद -केंद्रीय यांत्रिक अभियांत्रिकी अनुसंधान संस्थान  के निदेशक प्रोफेसर  हरीश हिरानी को मुख्य वक्ता के रूप में आमंत्रित किया गया था। इस कार्यक्रम में एमएसएमई विकास संस्थान, इंदौर के संयुक्त निदेशक श्री बी. सी. साहू, एमएसएमई विकास संस्थान, इंदौर के सहायक निदेशक श्री गौरव गोयल, लघु उद्योग भारती मध्य प्रदेश के अध्यक्ष श्री महेश गुप्ता, भारतीय चिकित्सा संघ मध्य प्रदेश के अध्यक्ष डॉ. अनूप निगम, भारतीय चिकित्सा संघ मध्य प्रदेश के डॉ. अरविंद जैन समेत लगभग 100 हितधारकों ने हिस्सा लिया जिसमें चिकित्सा बिरादरी के लोग भी शामिल थे।
ज्यादा जानकारी के लिए: https://pib.gov.in/PressReleasePage.aspx?PRID=1723554
INPUTS FROM PIB FIELD UNITS
केरल: राज्य के मुख्यमंत्री पिनराई विजयन ने कहा है कि अगले महीने तक राज्य में एक करोड़ लोगों का टीकाकरण हो जाएगा। कई जिलों में 45 साल से अधिक उम्र के लोगों को टीके लगाने का काम पूरा होने वाला है। 45 वर्ष से कम आयु वर्ग में, प्राथमिकता वाले वर्गों के लिए भी टीकाकरण पूरा होने के करीब हैं। टीका मिलने के बाद इसे भी पूरा कर लिया जाएगा। राज्य ने केंद्र से और अधिक टीके देने की मांग की है। इस बीच, सोमवार को 45 दिनों के बाद राज्य में टीपीआर 15% से नीचे गया, जैसा कि 89,345 नमूनों की जांच के बाद 12,300 नए कोविड-19 मामले दर्ज किए। 174 अतिरिक्त मौतों की पुष्टि होने के बाद इस बीमारी से मरने वालों की संख्या बढ़कर 8,815 हो गई। राज्य में अब तक कुल 95,09,831 लोगों का टीकाकरण हो चुका है। इनमें से 74,29,230 को पहली खुराक और 20,80,601 दूसरी खुराक लगी है।
तमिलनाडु: तमिलनाडु ने कक्षा I से VIII तक में पढ़ने वाले सभी छात्रों को अगली कक्षा में पदोन्नत कर दिया है। सोमवार को चिकित्सा और परिवार कल्याण मंत्री मा. सुब्रमण्यम ने कहा कि तमिलनाडु, केंद्र सरकार से टीके की आपूर्ति करने की उम्मीद कर रहा है, क्योंकि लगभग पांच लाख खुराक का मौजूदा स्टॉक मंगलवार तक खत्म हो जाएगा। अब तक ब्लैक फंगस के संक्रमण से तमिलनाडु के तीन मरीजों सहित कुल पांच मरीज केंद्र शासित प्रदेश पुडुचेरी के अस्पतालों में दम तोड़ चुके हैं। केंद्र ने तमिलनाडु को एम्फोटेरिसिन बी की 600 खुराक आवंटित की हैं। राज्य ने सोमवार को 27,936 नए मामले दर्ज किए, जिससे कुल संक्रमणों की संख्या 20,96,516 हो गई। राज्य में सोमवार को कुल 478 और मौतें हुईं। राज्य में अभी कोविड-19 के कुल 3,01,781 सक्रिय मामले हैं। तमिलनाडु के स्वास्थ्य विभाग ने कहा है कि राज्य में कल कुल 1,62,375 लोगों को टीके लगाए गए। तमिलनाडु में अब तक 90,94,255 लोगों को टीके लगे हैं, जिनमें से 70,61,570 लोगों को पहली खुराक और 20,32,685 लोगों को दूसरी खुराक मिली है।
कर्नाटक: दर्ज हुए नए मामले: 16,604; कुल सक्रिय मामले: 3,13,730; कोविड से मौतों के नए मामले: 411; कोविड से मौतों के कुल मामले: 29,090। कल लगभग 1,77,637 टीकाकरण के साथ राज्य में अब तक कुल 1,36,17,575 लोगों का टीकाकरण हो चुका है। बीबीएमपी के मुख्य आयुक्त गौरव गुप्ता ने बताया कि शहर में विभिन्न श्रेणियों में 18 से 44 वर्ष की आयु के फ्रंटलाइन वर्कर्स के लिए कार्यस्थल पर मोबाइल यूनिट के माध्यम से कोविड का टीका लगाया जाएगा। 3992 संक्रमित लोगों के साथ बेंगलुरु शहर में 55 दिन बाद सोमवार को कोविड संक्रमण के मामले चार हजार से कम आए। कोविड-19 टीकाकरण के लिए प्राथमिकता वाले समूहों की सूची को विस्तार देते हुए, सोमवार को कर्नाटक सरकार ने घोषित किया कि शिक्षा या रोजगार के लिए विदेश जाने वाले छात्रों और कामकाजी पेशेवरों को 1 जून से टीका लगाया जाएगा।
आंध्र प्रदेश: राज्य में 83,461 नमूनों की जांच के बाद कोविड-19 के 7943 नए मामले, 98 मौतों के साथ, दर्ज किए गए, जबकि पिछले 24 घंटों के दौरान 19,845 लोगों को अस्पतालों से छुट्टी मिल गई। कुल मामले: 16,93,085; सक्रिय मामले: 1,53,795; अस्पतालों से छुट्टी पाने वाले: 15,28,360; मौतें: 10,930। राज्य में कल तक कोविड के टीके की कुल 98,63,347 खुराकें लगाई जा चुकी हैं, जिनमें 73,50,968 पहली खुराक और 25,12,379 दूसरी खुराक शामिल है। पॉजिटिविटी रेट अब घटकर 9.5 फीसदी हो गया है। मुख्यमंत्री वाईएस जगनमोहन रेड्डी ने अधिकारियों को शिक्षा के लिए विदेश जाने वाले छात्रों और साथ ही उन लोगों का भी, जो वर्क वीजा पर विदेश जा रहे हैं, टीकाकरण करने और उन्हें सरकार की तरफ से टीका लगाए जाने के बारे में एक प्रमाण पत्र देने का निर्देश दिया है। इस बीच, राज्य में ब्लैक फंगस से संक्रमित 1179 मरीजों में से 14 की मौत हो गई और 97 स्वस्थ हो गए, जबकि 1068 रोगियों का ब्लैक फंगस के लिए विभिन्न अस्पतालों में इलाज चल रहा है।
तेलंगाना: स्वास्थ्य विभाग ने मरीजों से बहुत ज्यादा फीस वसूलने और कोविड उपचार के प्रोटोकॉल का उल्लंघन करने वाले राज्य के छह अन्य अस्पतालों में कोविड इलाज की अनुमति रद्द कर दी है। सबसे पहले उच्च जोखिम वाले समूहों को टीका लगाने के लिए विशेष टीकाकरण अभियान के हिस्से के रूप में, राज्य के स्वास्थ्य विभाग ने इस महीने की 3 तारीख से ऑटो और कैब चालकों का टीकाकरण करने का फैसला लिया है। कोविड महामारी के कारण, राज्य सरकार ने स्कूलों के लिए गर्मी की छुट्टियों को 15 जून तक बढ़ा दिया है। कल राज्य में कुल 2,524 नए मामले और 18 मौतें सामने आए, जिससे कुल मामलों की संख्या 5,78,351 और मौतों की 3281 हो गई। राज्य में सक्रिय मामलों की संख्या अब 34,083 हो गई है। राज्य में राष्ट्रीय औसत 91.6 प्रतिशत के मुकाबले रिकवरी रेट 93.53 प्रतिशत दर्ज किया गया है।
महाराष्ट्र: कोविड-19 मामलों में नियमित रूप से गिरावट के साथ, बृहन्मुंबई महानगर पालिका ने सोमवार को गैर-जरूरी दुकानों को अगले 15 दिनों के लिए सोमवार से शुक्रवार तक एक-एक दिन के अंतर पर सुबह 7 से दोपहर 2 बजे तक खोलने अनुमति दे दी। महाराष्ट्र में सोमवार को कोविड-19 के 15,077 नए मामले दर्ज किए गए, जो 15 मार्च के बाद सबसे कम संख्या है। इससे कुल मामलों की संख्या 57,46,892 हो गई, जबकि 184 अतिरिक्त मौतों ने मृतकों के कुल आंकड़ों को 95,344 तक पहुंचा दिया। दिनभर में 33,000 रोगियों को अस्पतालों से छुट्टी दी गई, जिससे स्वस्थ होने वालों व्यक्तियों की संख्या 53,95,370 हो गई। राज्य में अब 2,53,367 सक्रिय मामले हैं। इस बीच, मुंबई शहर में 666 नए मामले और 29 मौतें दर्ज की गईं, जिससे मामलों की संख्या 7,05,288 और मौतों की संख्या 14,826 हो गई।
गुजरात: गुजरात में सोमवार को कोविड के 1,681 नए मामले और 18 अन्य लोगों की मौत दर्ज की गई। यह संख्या 71 दिनों में सबसे कम, जबकि मृत्यु दर 55 दिनों में सबसे कम रही। शहरों के लिए, कोविड के नए मामलों के मुकाबले कम से कम डेढ़ गुना ज्यादा लोगों को अस्पतालों से छुट्टी मिली, जिससे कोविड के आंकड़ों में और ज्यादा कमी आई है। गुजरात ने सोमवार को कोविड-19 के 2 लाख टीके लगाए गए, जिनमें 1.66 लाख टीके की पहली खुराक शामिल थी। राज्य सरकार ने उच्च शिक्षा के लिए विदेश जाने वाले छात्रों को प्राथमिकता के आधार पर टीका लगाने का फैसला लिया है।
राजस्थान: राजस्थान के मुख्यमंत्री अशोक गहलोत ने ‘अनलॉक’ प्रक्रिया शुरू करने के लिए दिशा-निर्देश जारी किए हैं और बुधवार से कुछ प्रतिबंधों में ढील दी है, क्योंकि राज्य में कोरोनावायरस बीमारी  के मामलों में कमी आई है। हालांकि, सीएम अशोक गहलोत ने कहा कि विभिन्न गतिविधियों के लिए केवल उन क्षेत्रों में ही छूट दी जाएगी, जहां पर पॉजिटिविटी रेट 10 प्रतिशत से कम है या ऑक्सीजन, गहन चिकित्सा इकाई  और वेंटिलेटर बेड का उपयोग 60 प्रतिशत से नीचे है।
राजस्थान ने सोमवार को 68 मौतें और 1498 नए मामलों को दर्ज किया, जिससे मौतों का कुल आंकड़ा 8,385 और कुल मामलों की संख्या 9,39,958 हो गई।
मध्य प्रदेश: सोमवार को मध्य प्रदेश के मुख्यमंत्री शिवराज सिंह चौहान ने कहा कि राज्य में लागू ‘कोरोना कर्फ्यू’ को 15 जून तक के लिए बढ़ा दिया गया है, लेकिन अर्थव्यवस्था को दोबारा खड़ा करने के लिए इसमें कुछ ढील दी जाएगी। मध्य प्रदेश में सोमवार को 1,205 नए मामलों के साथ कोविड-19 के मामलों की संख्या बढ़कर 7,80,030 हो गई, जबकि 48 अन्य मौतों ने कुल मृतकों की संख्या को 8,067 तक पहुंचा दिया। दो महीने से ज्यादा अंतर के बाद मध्य प्रदेश में एक दिन में 1,300 से कम कोरोनावायरस के मामले दर्ज किए गए हैं, जो दर्शाता है कि कोविड-19 की दूसरी लहर कमजोर पड़ रही है। राज्य में कोविड के सक्रिय मामलों की संख्या 23,390 है।
छत्तीसगढ़: छत्तीसगढ़ सरकार ने सोमवार को लॉकडाउन को आगे बढ़ा दिया, जो 31 मई को समाप्त हो जाना था। राज्य सरकार ने कहा है कि लॉकडाउन उन जिलों में प्रतिबंधों में कुछ छूट के साथ जारी रहेगा, जहां कोविड-19 मामलों का पॉजिटिविटी रेट पांच प्रतिशत से कम है। छत्तीसगढ़ में सोमवार को कोविड-19 के 2,163 नए मामले सामने आए। इसके साथ कुल मामलों की संख्या बढ़कर 9,71,463 हो गई, जबकि संक्रमण के कारण 32 अन्य मरीजों की मौत के साथ मृतकों की कुल संख्या बढ़कर 13,048 हो गई। स्वस्थ होने व्यक्तियों की संख्या 9,22,674 तक पहुंच गई। राज्य में सक्रिय मामलों की संख्या अब 35,741 है।
गोवा: गोवा में कोविड-19 का पॉजिटिविटी रेट एक महीने पहले 51 प्रतिशत के मुकाबले अब घटकर 19 प्रतिशत हो गया है। कोविड-19 पर गठित राज्य की विशेषज्ञ समिति के प्रमुख डॉ शिवानंद बांदेकर ने कहा है कि पिछले सप्ताह तक, तटीय राज्य में म्यूकोर माइकोसिस के कुल 12 मामले दर्ज किए गए थे, और उसके बाद से ब्लैक फंगस के संक्रमण का एक भी नया मामला सामने नहीं आया है। गोवा सरकार ने फ्रंटलाइन वर्कर्स की परिभाषा को विस्तार देने का फैसला लिया है, ताकि टैक्सी ड्राइवर्स, मोटरसाइकिल चालकों के साथ-साथ नाविकों को कोविड-19 टीका लगाने के लिए योग्य बनाया जा सके।
असम: असम में, राज्य में कोविड-19 की पॉजिटिविटी रेट 4 प्रतिशत से नीचे आ गया, क्योंकि 1,11,586 जांच से 4,348 नए संक्रमण पाए गए। पॉजिटिविटी रेट 3.90 प्रतिशत रहा। कामरूप मेट्रो में 384 नए मामले सामने आए। पिछले 24 घंटों में राज्य में मृतकों की संख्या 65 रही। 1 जून, 2021 से, चिकित्सा दल कोविड-19 चेन का पता लगाने और उसे तोड़ने के लिए राज्य भर के 28,149 गांवों में घर-घर जाकर जांच करना शुरू करेंगे। असम की 304 ग्राम पंचायतें, ग्राम परिषद विकास समितियां और ग्राम विकास परिषद पूरी तरह से कोविड मुक्त हैं, इन जगहों से अब तक संक्रमण के एक भी मामले सामने नहीं आए हैं।
मणिपुर: कोविड-19 के 869 नए मामलों के साथ मणिपुर ने 50 हजार का आंकड़ा पार कर लिया। राज्य में 14 अन्य लोगों की मौत के साथ मृतकों की कुल संख्या 807 हो गई। मणिपुर के मुख्यमंत्री ने कहा कि विरोध करने वालों को महामारी के खिलाफ सामूहिक लड़ाई को नुकसान पहुंचाने की अनुमति नहीं दी जाएगी। उन्होंने डीसी, सीएमओ को टीकाकरण तेज करने की सलाह दी।
मेघालय: मेघालय में अब दैनिक नए मामलों की संख्या में गिरावट देखी जा रही है, जबकि पिछले सप्ताह से रिकवरी रेट लगातार बढ़ रहा है। लगातार चौथे दिन, स्वस्थ होने वालों की संख्या ने नए मामलों को पीछे छोड़ दिया। राज्य में सोमवार को 977 लोगों के स्वस्थ होने के मुकाबले कोविड-19 408 नए मामले सामने आए, जो एक नया रिकॉर्ड है।
नगालैंड: राज्य ने पिछले 24 घंटों के दौरान कोविड-19 के 117 नए मामले और 12 मौतें दर्ज कीं। सक्रिय मामलों की संख्या 4934 है, जबकि कुल संख्या 21,680 तक पहुंच गई। पीएम केयर्स फंड के तहत स्थापित मोकोकचुंग ऑक्सीजन प्लांट को उपयोग करने की अनुमति मिल गई है, लेकिन अभी तक चालू नहीं हो पाया है। 30 मई को 50 कोविड बिस्तरों के लिए ऑक्सीजन पाइपलाइन को जोड़ने का काम पूरा कर लिया गया।
त्रिपुरा: अगरतला में एक पत्रकार बैठक में त्रिपुरा के शिक्षा मंत्री ने बताया कि राज्य ने 45 से ऊपर की आबादी के लिए सर्वाधिक टीकाकरण करते हुए देश में शीर्ष स्थान हासिल किया है। इसके अलावा राज्य में संक्रमण दर में भी गिरावट आ रही है। पॉजिटिविटी रेट घटकर 2.51 प्रतिशत हो गया है। जबकि पश्चिम त्रिपुरा जिले, जहां राज्य में सबसे अधिक पॉजिटिविटी रेट था, ने 3.12 प्रतिशत पॉजिटिविटी रेट के साथ गिरावट का रुझान दिखाया है।
सिक्किम: राज्य में पिछले 24 घंटे में 146 नए मामले दर्ज किए गए, जिससे राज्य में संक्रमण के सत्यापित मामलों की संख्या सोमवार को 15,317 पहुंच गई। यह बीते सप्ताह के मुकाबले काफी कम है, जब सिक्किम ने 400 का आंकड़ा पार कर लिया था और कई दिनों तक दैनिक मामलों की संख्या 300 से ज्यादा रही थी। भले ही दैनिक मामलों में गिरावट उम्मीद जगा रही हो, लेकिन मौतों की संख्या लगातार चिंता की वजह बनी हुई है। पिछले 24 घंटों में तीन अन्य कोविड रोगियों की मौत के साथ सिक्किम के कोविड संबंधी मौत का आंकड़ा 253 पहुंच गया।